*Za ostala značenja, v. Scarface (razvrstavanje).*
 „Scarface (film)" preusmjerava ovdje. Za film iz 1932. godine, v. Scarface (1932 film).

**Lice s ožiljkom** (eng. *Scarface*) je američki film iz 1983. kojeg je režirao Brian de Palma, dok je priču napisao Oliver Stone. Film prati uspon i pad gangstera **Tonyja Montane** koji kao siromašni kubanski imigrant dolazi u Floridu i počinje graditi kriminalnu karijeru polako preuzimajući lokalnu trgovinu drogom. Kao inspiracija poslužio je istoimeni film iz 1932. baziran na životu Ala Caponea, zloglasnog američkog gangstera koji je imao nadimak *Scarface*.

Film je stekao veliku popularnost i postao elementom pop kulture. Njegovi dijelovi često se parodiraju i spominju u drugim filmovima, serijama i pjesmama; posebno je popularan među pripadnicima *gangsta rap* supkulture. Serija videoigara Grand Theft Auto također je inspirirana filmom i sadrži brojne reference na lik Tonyja. Godine 2006. izašla je videoigra *Scarface: The World is Yours*.

Uloge
-----

* Al Pacino - **Tony Montana**
* Steven Bauer - **Manny Ray**
* Michelle Pfeiffer - **Elvira**
* Mary Elizabeth Mastrantonio - **Gina**
* Robert Loggia - **Frank Lopez**
* Miriam Colon - **Mama Montana**
* F. Murray Abraham - **Omar Suarez**
* Paul Shenar - **Alejandro Sosa**
* Harris Yulin - **Mel Bernstein**
* Ángel Salazar - **Chi Chi**
* Arnaldo Santana - **Ernie**
* Pepe Serna - **Angel**
* Michael P. Moran - **Nick The Pig**
* Al Israel - **Hector The Toad**
* Mark Margolis – **Alberto**

Radnja
------

Godine 1980. mladi kubanski kriminalac Tony Montana (Pacino), zajedno s tisućama sunarodnjaka, dolazi u Floridu, u sklopu velikog progona *nepoželjnih* članova društva koji je organizirale Castrova komunistička vlast. Zajedno sa svojim prijateljima iz zatvora i kriminalnim partnerom Mannyjem Rayom (Bauer) nađe se u izbjegličkom kampu, gdje ih američke vlasti drže dok se ne dogovore što će s njima. Tamo ih kontaktira Frank Lopez (Loggia), lokalni distributer droge, i u zamjenu za *zelene karte* traži od njih da ubiju jednog komunista koji je također protjeran i zatvoren s njima.

Dobivši dozvole počinju raditi običan posao, ali nezadovoljni time prihvaćaju ponudu Lopezovog pomoćnika za obavljanje trgovine drogom. U hotelu u Miamiju se sastaju s Kolumbijcima koji ih pokušaju prevariti pa dolazi do sukoba u kojemu zarobljavaju Tonyja i njegovog suradnika. Tony je prisiljen gledati kako njegovog kolegu živoga režu motornom pilom, a njega od iste sudbine spašava Manny koji upada i ubija Kolumbijce. Tony osobno odnosi novac i kokain Lopezu, koji ga odmah zapošljava; tada opaža i poslodavčevu djevojku Elviru. Tijekom idućih mjeseci Tony brzo napreduje u kriminalnoj hijerarhiji obavljajući razne prljave poslove. Kontaktira i svoju sestru, Ginu, kojoj želi pomoći i zaštititi je od kriminalnih krugova u kojima se i sam kreće, no ona se iza njegovih leđa počne viđati s Mannyjem.

Na putu u Boliviju, gdje dogovara trgovinu drogom s Alejandrom Sosom (Shenar), lokalnim moćnikom, Tony počinje djelovati samostalno zanemarujući Lopezov autoritet. Uskoro dolazi u sukob s bivšim poslodavcem koji ga pokuša ubiti. Izvukavši se živ iz napada, odlazi kod Lopeza te ubija njega i njegovog korumpiranog policijskog suradnika. Tony preuzima Lopezov posao, kao i većinu trgovine drogom u Miamiju. Ženi se Elvirom i živi vrlo raskošno, no uskoro postaje ovisan o drogi što narušava njegov odnos sa ženom, koja također postaje ovisnica. Manny se također sve više udaljava od njega, baveći se vlastitim poslovima i upuštajući se u vezu sa Ginom, prema kojoj Tony također gaji više od bratskih osjećaja.

Zapavši u probleme sa zakonom oko svojeg ilegalnog posla, Tony se spašava od dugogodišnjeg zatvora samo zahvaljujući intervenciji Sose koji ima veza na visokim položajima u SAD-u. Uskoro se rastaje od Elvire nakon žestoke svađe u restoranu; postaje vidljivo da je Tonyjevo psihičko stanje narušeno. U zamjenu za Sosinu uslugu mora pomoći u ubojstvu bolivijskog novinara koji se u SAD-u sprema otkriti šokantne podatke o korupciji u svojoj zemlji. Automobilom vozi bolivijskog egzekutora koji će obaviti ubojstvo aktiviranjem bombe postavljane u novinarov automobil. No, vidjevši da u su u tom automobilu i njegova žena i djeca, Tony se predomišlja i ubija Sosinog čovjeka; zbog toga se nađe u sukobu s moćnim Bolivijcem.

U stanju ludila Tony odlazi kod sestre; šokiravši se nakon što mu je Manny otvorio vrata njezine kuće - ubija ga - dok mu Gina objašnjava da su se upravo vjenčali. Tony odlazi kući i uzima kokain. U stanju narkoze ne primjećuje da mu kuću napada prava vojska Sosinih ubojica koja tiho eliminira sve njegove čuvare. U Tonyjevom uredu se pojavljuje Gina koja ga, histerična i polugola, provocira oko njegovih incestuoznih osjećaja prije nego uzme pištolj i upuca ga u nogu. Istovremeno se s uredskog balkona pojavljuje jedan od napadača koji je ubija vidjevši da drži pištolj. Omamljeni Tony sada dolazi svijesti i ubija napadača. "Oprostivši" se s već mrtvom sestrom, uzima pušku i suočava se s ostatkom Sosine vojske, koja je već pobila sve njegove ljude. U luđačkoj borbi Tony ubija puno Sosinih ljudi i potpuno demolira kuću, no brojčano nadmoćni napadači ga ipak svladaju: vođa napada ga pogađa s leđa te smrtno ranjeni Tony pada sa stepeništa u bazen, tako da mu se globus s natpisom *The world is yours* nalazi iznad tijela.

Produkcija i kontroverze
------------------------

Za vrijeme stvaranja filma Oliver Stone se borio s vlastitom ovisnošću o kokainu. Također, za vrijeme pisanja scenarija, kontaktirao je policiju Miamija i neke njihove stvarne slučajeve ukomponirao u priču, primjerice komadanje motornom pilom. Oko lika Tonyja su također nastale kontroverze: neki su vjerovali da je baziran na zloglasnom kolumbijskom trgovcu drogom, Pablu Escobaru, drugi da je uzor bio američki profesionalni hrvač iz sedamdesetih; Stone je u jednom intervjuu priznao da je prezime glavnog lika uzeo od svojeg omiljenog igrača američkog nogometa, Joea Montane.

U početku je bilo predviđeno da se film snima na Floridi, ali tamošnja kubanska zajednica se protivila načinu kako su prikazani u filmu, kao kriminalci i trgovci drogom. Neki njihovi vođe su tražili i da se u film uklope kritike na račun Castrovog režima, što je na kraju odbijeno. Zbog tih nesuglasica, neki članovi ekipe koja je radila na filmu dobivali su prijetnje; kako bi se izbjegla opasnost, većina scena snimljena je u Los Angelesu. Film ipak sadrži scene gdje se Tonyjevi sunarodnjaci zgražaju nad njegovim akcijama.

Film obiluje scenama nasilja i vulgarizmima. Tijekom osamdesetih držao je rekord po količini upotrebe riječi *fuck* koja se u raznim varijantama izgovara oko 200 puta. Godine 2006. na Internetu se pojavio kratki film naslova *Scarface (Short Version)* koji se sastoji isključivo od scena u kojim se izgovara *fuck*; traje oko minutu i pol.

Izvori
------

1. ↑
2. ↑  „Scarface". Box Office Mojo. Pristupljeno 2. I 2007.

Vanjske poveznice
-----------------

* *Lice s ožiljkom* na IMDb-u (`en`)
* *Scarface*1983.com
* Scarface Movie Soundboard

| * p
* r
* u
*Scarface* |
| --- |
| Roman | 
* *Scarface* (1929)

 |
| Filmovi | 
* *Scarface* (1932)
* *Scarface* (1983)

 |
| Videoigre | 
* *Scarface: The World Is Yours*
* *Scarface: Money. Power. Respect.*
* *Scarface*

 |
| Muzika | 
* Soundtrack
* *Music Inspired by Scarface*
* "Scarface (Push It to the Limit)"
* "Rush Rush"
* "She's on Fire"
* "Turn Out the Night"

 |
| Likovi | 
* Tony Montana
* Elvira Hancock
* Alejandro Sosa

 |
| Ostavština | 
* *Scarface Nation* (2008)

 |

| * p
* r
* u
Filmovi koje je režirao Brian De Palma |
| --- |
| 
* *Murder a la Mod* (1968)
* *Greetings* (1968)
* *The Wedding Party* (1969)
* *Dionysus in '69* (1970)
* *Hi, Mom!* (1970)
* *Get to Know Your Rabbit* (1972)
* *Sisters* (1973)
* *Phantom of the Paradise* (1974)
* *Obsession* (1976)
* *Carrie* (1976)
* *The Fury* (1978)
* *Home Movies* (1980)
* *Dressed to Kill* (1980)
* *Blow Out* (1981)
* *Scarface* (1983)
* *Body Double* (1984)
* *Wise Guys* (1986)
* *The Untouchables* (1987)
* *Casualties of War* (1989)
* *The Bonfire of the Vanities* (1990)
* *Raising Cain* (1992)
* *Carlito's Way* (1993)
* *Mission: Impossible* (1996)
* *Snake Eyes* (1998)
* *Mission to Mars* (2000)
* *Femme Fatale* (2002)
* *The Black Dahlia* (2006)
* *Redacted* (2007)
* *Passion* (2012)

 |

| * p
* r
* u
Filmovi Olivera Stonea |
| --- |
| Igrani filmovi | 
* *Seizure* (1974)
* *The Hand* (1981)
* *Salvador* (1986)
* *Platoon* (1986)
* *Wall Street* (1987)
* *Talk Radio* (1988)
* *Born on the Fourth of July* (1989)
* *The Doors* (1991)
* *JFK* (1991)
* *Heaven & Earth* (1993)
* *Natural Born Killers* (1994)
* *Nixon* (1995)
* *U Turn* (1997)
* *Any Given Sunday* (1999)
* *Alexander* (2004)
* *World Trade Center* (2006)
* *W.* (2008)
* *Wall Street: Money Never Sleeps* (2010)
* *Savages* (2012)

 |
| Dokumentarni filmovi | 
* *Persona Non Grata* (2003)
* *Comandante* (2003)
* *Looking for Fidel* (2004)
* *South of the Border* (2009)

 |
| Scenariji | 
* *Midnight Express* (1978)
* *Conan the Barbarian* (1982)
* *Scarface* (1983)
* *Year of the Dragon* (1985)
* *8 Million Ways to Die* (1986)
* *Evita* (1996)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 185524265
* LCCN: n85072690

 |